Taavi Peterson oli sobivasti kõhn, karismaatiline ja friiki nagu noor Jim Morrison. Indrek Pattet  fännan alates ühest Led R-I kontserdist, mis oli mu parimaid kontserdielamusi üldse. Priit Võigemasti hääl on kummalisel kombel sarnane Alendriga, kuigi vokaalselt ta nii palju välja ei andnud. Liisi Koiksoni hääl valab su üle sellise ilu, headuse ja valgusega, et külmavärinad tulevad peale. Rosanna Lints laulis vaid ühe loo, "Eesti muld ja eesti süda" aga sellise jõuga, et publik läks päris endast välja, aplaus tahtis angaaril katuse pealt võtta. Ainuke küsimärk oli Evelin Pang, kes laulis kenasti aga teiste  kõrval jäi üsna kahvatuks.